སྐབས་མཚམས་ཤིག་ནས་སྐུ་སྲོག་ལ་མ་འཛེམས་པར་རྒྱལ་ཁབ་ཀྱི་ལས་བྱེད་པ་གཅིག་གི་ཚེ་སྲོག་བསྐྱབས་པ་ལ་གོང་རིམ་ནས་ཞིབ་དཔྱོད་མཐར་སྐྱེལ་གནང་སྟེ་དམ་པ་ཁོང་ལ་གཟེངས་བསྟོད་ཀྱིས་གནས་སྐབས་སུ་རང་དབང་གུ་ཡངས་ཀྱི་གོ་སྐབས་ཀྱང་བྱུང་ནས་གསང་བའི་ངང་ཡུལ་ངེས་དུ་འགྲིམ་སྟེ་སྐུ་ཚེགས་མི་ཉུང་བ་གདོང་ལེན་མཛད་ཅིང་ཐུགས་སུན་ཅི་ཡང་མེད་པར་སྤོབས་པ་ཆེན་པོས་བཤེས་གཉེན་དུ་མའི་དྲུང་དུ་གཞུང་བཀའ་པོད་ལྔ་སོགས་ལ་ཐོས་བསམ་མཛད།ཞོར་དུ་འབྱུང་འགྱུར་གྱི་བསྟན་པའི་སོན་རྩར་གཟིགས་ནས་ཧ་ཅང་གསང་བའི་ངང་རང་ལུགས་ཀྱི་ལམ་རིམ་དང་འདོན་ཆོག་གཟུངས་གཞུག་སོགས་ཤིང་པར་དུ་བརྐོས་པ་དང༌།ཡི་དམ་གྱི་གཞུང་སོགས་གླེགས་བམ་མང་པོ་རང་གཞན་གཉིས་ཀར་ཕྱག་བྲིས་གནང་སྟེ་བསྟན་པའི་བྱ་བ་རླབས་ཆེན་མཛད་པར་གྲགས།